تورکیه جمهوریتی تشقی ایش لر وزیری مولود چاووش اوغلی, بیرلشگن ملت لر تشکیلاتی عمومی منشی سی آنتونی گوترش بیلن اوچره شدی.
جاری آی نینگ 21- کونیده باشله یدیگن بیرلشگن ملتلر تشکیلاتی 76- عمومی کینگشی ییغیلیشی گه اشتراک قیلیش اوچون امریکا قوشمه ایالتلری نینگ نیویورک شهری گه تشریف بویورگن چاووش اوغلی, گوترش بیلن اوچره شدی.
چاووش اوغلی اوشبو اوچره شوو آرتیدن تویتر آرقه لی بیرگن بیاناتیده, "بیرلشگن ملتلر تشکیلاتی عمومی منشی سی آنتونیو گوترش بیلن دنیا ده گی خلق ارا مسئله لر حقیده گپیردیک.  قبرس, افغانستان, لیبیا, سوریه و اقلیم اوزگریشی مسئله لری بوییچه فکر المه شدیک" دییه قید ایتدی.
عینی دمده چاووش اوغلی, بیرلشگن ملتلر تشکیلاتی 76- عمومی کینگشی باشلیغی عبدالله شهید بیلن اوچره شیب اونگه ینگی وظیفه سی اوچون تبریک بیلدیردی.
سریلانکا تشقی ایش لر وزیری گامینی لاکشمان پیریس بیلن هم اوچره شگن چاووش اوغلی، تویتر آرقه لی بیرگن بیاناتیده، "جغرافیه میز نینگ اوزاق بولیشی گه قره مسدن مناسبت لری میز نی مستحکم لشتیریش بوییچه اراده میز بار" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
